cyanic-selkie/wikianc huggingface dataset:
Jens Christian Nørve
I perioden 2006 til 2016 jobbet Nørve i TV 2 Nyhetenes innenriksredaksjon i Oslo som kriminaljournalist. Våren 2012 var han sammen med Kadafi Zaman TV 2s ansikter utad under dekningen av rettssaken etter terrorangrepene i Norge 22. juli 2011. TV 2 ble i 2013 nominert til Gullruten for dekningen. Under 22. juli-rettssaken var Nørve sammen med Harald Stanghelle (Aftenposten) og Ole Kr. Bjellaanes (NTB) «medienes talspersoner». Sammen med kollega Kristian Ervik løste Nørve høsten 2019 et 29 år gammelt mysterium som politiet aldri klarte å løse. Ingrid ble som nyfødt lagt i en søppelcontainer på Bjølsen i Oslo i august 1990. Gjennom undersøkende journalistikk og ved hjelp av slektsforskning og DNA klarte journalistene å finne Ingrids biologiske mor og Ingrid fikk svar på hvorfor hun ble lagt i containeren.
Nørve var styremedlem i Stiftelsen for en Kritisk og Undersøkende Presse (SKUP) fra 2010 til 2018. Sammen med kollega Asbjørn Olsen fikk han i 2010 SKUP-diplom for den såkalte «Ambassadesaken», hvor de avslørte et hemmelig overvåkingsprogram ved den amerikanske ambassaden i Oslo. Åsted Norge vant Gullruten 2017 i kategorien beste nyhetssending eller aktualitetsprogram. Programmet ble nominert til Gullruten i samme kategori i 2019 og 2022. I 2020 ble Åsted Norge nominert til to Gullruten-priser, for årets tv-øyeblikk og beste tv-dokumentar, for "Babyen i containeren":
Før han ble nyhetsreporter var Nørve i fire år researcher og vaktsjef for debattprogrammet Tabloid på TV 2. Nørve har studert journalistikk ved Høgskolen i Oslo. Han startet sin journalistiske karriere som 16-åring i Radio 1 Sunnmøre i Ålesund. Etter å ha fullført videregående skole jobbet han fra 1996 til 1998 som nyhetsoppleser i Skansen Radio i Ålesund. Senere jobbet han som journalist og nyhetsoppleser i TVSunnmøre. Nørve avtjente verneplikten som journalist i Forsvaret ved Forsvarskommando Nord-Norge (FKN) på Reitan utenfor Bodø.
Juraj Lehotský
Juraj Lehotský (født 17. september 1975) er en slovakisk filmregissør, manusforfatter og dokumentarist. Han studerte i årene 1995 - 2000 ved filmskolen i Bratislava i (VŠMU). I 1995 debuterte han med sin første kortfilm, Tichý svet Jožka Baláža  (Silent World of Jožko Baláž). Blant hans mest kjente filmer er Slepé lásky (Blind Loves) og hans første spillefilm Zázrak (Miracle). Lehotský har vunnet flere priser for sine dokumentarfilmer og musikkvideoer på internasjonale filmfestivaler.
Skjøtemutter
En skjøtemutter er en type mutter som er lengre enn en vanlig mutter med tilsvarende gjenger, og kan brukes for å koble sammen to bolter eller gjengestenger. Utsiden av skjøtemutteren er ofte sekskantet slik at den kan brukes med en fastnøkkel. Skjøtemuttere kan brukes for å stramme en skrukobling mot hverandre eller presse dem fra hverandre.
Det finnes flere varianter, for eksempel skjøtemuttere med forskjellige gjengetyper i hver ende slik at man kan koble sammen forskjellige typer skruer, skjøtemuttere med inspeksjonshull, og skjøtemuttere med linksgjenger i en eller begge endene.
En fordel med en skjøtemutter sammenlignet med en standardmutter er at den ekstra lengden gir et lengre gjengeparti å fordele lasten over, hvilket reduserer sjansen for at gjengene strippes eller rives under tung belastning.
Cona
Cona (wylie: mtsho sna rdzong, tibetansk: མཚོ་སྣ་རྫོང་, også Tshona Dzong) er et fylke i prefekturet Shannan i den autonome region Tibet i Folkerepublikken Kina. Det har et areal på 34.979 kvadratkilometer og ved folketellingen1990 13.935 innbyggere, hvorav 13.254 tibetanere og 127 han-kinesere; de øvige er av monbafolket.
Fulket ligger i omstridt område, og deler av det blir de facto kontrollert av India som betrakter det som del av staten Arunachal Pradesh.
Tshangyang Gyatsho, den sjette Dalai Lama, stammer fra storkommunen Dawang, som er i indisk kontrollert område i dag.
Administrative enheter
Storkommune: Kommuner:
Pseudopirdana albicornis
Pseudopirdana albicornis er en sommerfugl som tilhører familien smygere (Hesperiidae). Den er den eneste kjente arten i sin slekt.
Utbredelse
Arten er utbredt i Kina.
Herman Kleppa
Herman Kleppa (født 17. september 1996) er en norsk fotballspiller som spiller for.
Eksterne lenker
‎
Kon-Tiki ekspedisjonen (bok)
Kon-Tiki ekspedisjonen er fortellingen om Thor Heyerdahls ferd over Stillehavet med balsaflåten «Kon-Tiki». Med et mannskap på fem seilte han fra Callao i Peru til atollen Raroia, en ferd på nesten 8000 km. Hensikten med ekspedisjonen var å bevise at det kan ha vært kontakt mellom Sør-Amerika og Polynesia i førkolumbiansk tid. Boken og den Oscar-belønte dokumentarfilmen fra ekspedisjonen gjorde Thor Heyerdahl verdensberømt; inntektene satte ham i stand til å gjennomføre nye, banebrytende ekspedisjoner.
Kon-Tiki ekspedisjonen er oversatt til over 70 språk og solgt i mer enn 50 millioner eksemplarer.
Skeive skiver
Skeive skiver er et norsk musikkprogram med Rune Halland som gikk på ulike radiokanaler i drøyt 20 år. Programmet var stort sett begrenset til spilling av rock'n'roll og gammelpop fra 1950- og 1960-tallet, alt hentet fra Hallands private platesamling. Programmet gikk på NRK 1981-1993, på P4 1993-2000 og ble etter den tid sendt på ulike lokalradioer i noen år.
Bakgrunn
Svein-Erik Lundby og Rune Halland var programledere for en liten radioserie på NRK med tittelen På ville veier. Der spilte de utelukkende noveltysanger som «Paralyzed» med the Legendary Stardust Cowboy og andre lignende skiver fra 1950- og 1960-årene. Da Lundby og Halland fikk gjennomslag for et program som skulle spille gammelpop og rock'n'roll, måtte de prøve å komme opp med et fengende navn. Det var NRKs kulturjournalist Lisa Strindberg som foreslo Skeive skiver. Programmet kom i gang, og helt fra begynnelsen var det utelukkende Hallands platesamling ble spilt. Etter en tid sluttet Lundby. Halland fortsatte som programleder på egen hånd.
Da andre utesteder startet med å arrangere Skeive skiver-kvelder og andre disc jockeyer startet med å reklamere for at de spilte skeive skiver, tok Halland patent på navnet.
Det ble etablert en Facebook-gruppe Skeive skiver tilbake på radio med Rune Halland.
Heiåi kraftverk
Heiåi kraftverk er et vannkraftverk i Åmotsdal i Seljord kommune i Vestfold og Telemark.
Skeive skiver
CD-plater
Rune Halland har også valgt ut sangene i en serie på fire CD-plater.
Heiåi kraftverk
Det er et elvekraftverk som utnytter et fall på 245 meter i Heiåi.
Årdal kirke (Årdal)
Årdal kirke, Årdal kyrkje står på Årdalstangen i Årdal i Sogn og Fjordane og er en langkirke i tre fra 1867 med 400 sitteplasser. Den er tegnet av Christian Christie og har en utforming påvirket av stavkirkene. Både kor og skip har omgang og opphøyde midtrom med store vinduer i midtromsveggene slik at kirkerommet er opplyst ovenfra. Over omgangene er det pulttak. Rasmussen omtaler den som sveitserinspirert stil. Kirken erstattet Årdal stavkirke fra 1100-tallet, som var i dårlig stand og for liten. Bygningen fra 1867 er i bindingsverk og materialene ble prefabrikert i Christiania og fraktet med båt rundt kysten. Den har form som en langkirke der koret er smalere enn skipet. Koret ligger tre trappetrinn høyere enn skipet. Det er et smalt firkantet tårn i vest og apside i øst. Christie ønsket i utgangspunktet et frittstående tårn (støpul) på grunn av vanskelige vindeforhold på stedet. Midtrommet har saltak. Altertavlen fra 1935 er av Dagfin Werenskiold.
Thinkin’ of a Rendezvous
«Thinkin' of a Rendezvous» er en amerikansk countrysang, skrevet av Bobby Braddock og Sonny Throckmorton. Den ble spilt inn på plate av Johnny Duncan.
Med harmonivokaler og en sololinje i et nøkkelpunkt i sangens tredje vers av sessionvokalist Janie Fricke ble «Thinkin' of a Rendezvous» ble Duncans første nummer én-sang på Billboard Hot Country Singles-listen i desember 1976. To uker øverst på countrylisten var en del av et tretten uker langt opphold på Top 40.
Sangen, som handler om en familiemann som treffer en kvinne (en gammel venn som han hadde hatt en hemmelig affære med ett år tidligere), var den første av to duetter med Duncan-Fricke som toppet listen. Oppfølgersangen «It Couldn't Have Been Any Better» ble nummer én i april 1977.
Pseudokerana fulgur
Pseudokerana fulgur er en sommerfugl som tilhører familien smygere (Hesperiidae). Den er den eneste kjente arten i sin slekt.
Utseende
En middelsstor, brun smyger med et stort, oransje felt på forvingen. Dette når ned til bakkanten hos hannen, men ikke hos hunnen.
Utbredelse
Arten er utbredt i Sørøst-Asia, der den er kjent fra Thailand, Malaysia og Sumatra.
Historien om Pi (film)
Historien om Pi (originaltittel: Life of Pi) er en amerikansk eventyr- og dramafilm fra 2012, basert på Yann Martels roman ved samme navn. Filmen er regissert av Ang Lee, basert på en manus av David Magee.
Mottakelse
Historien om Pi har fått meget god kritikk av anmelderne og innehar 88 % positive anmeldelser på filmnettstedet Rotten Tomatoes. Filmen er nominert til 3 Golden Globe, inkludert beste dramafilm og beste regi.
Blue Line International
Blue Line International er et kroatiskbasert internationalt maritimt selskap. Det handler med transport av passasjerer og kjøretøy mellom Kroatia og Italia. Blue Line International ble grunnlagt i 1993. Deres første passasjerskip MS «Kraljica mira» seilte til Italia som humanitær hjelp med flyktninger. «Kraljica mira» seilte da under flagget til SEM Maritime Company (SMC). I 1997 ble passasjerskipet «Split 1700» tilsluttet det samme selskapet. I 2003 erstattet Blue Line International SMC som utøver av fergetransporten mellom Italia og Kroatia. Selskapets største skip, MV «Ancona», ble kjøpt i 2003. Hun ble siden seilt på Blue Lines  regulære ruter inntil 2010.
MS «Regina della Pace» ble seilt mellom Ancona og Hvar, Ancona og Vis og Ancona og Split i perioden 2010-2017.
Point Break (2015)
Point Break er en amerikansk biografisk actionthriller fra 2015. Filmen er regissert av Ericson Core, skrevet av Kurt Wimmer, og har Édgar Ramirez, Luke Bracey, Teresa Palmer og Ray Winstone i hovedrollene.
Filmen er en nyinnspilling av filmen med samme navn fra 1991.
Handling
En ung FBI-agent infiltrerer et ekstraordinært team av ekstremsportutøvere han mistenker for å stå bak en rekke enestående og sofistikerte bedriftsran. Han går dypt undercover og havner i livsfare mens han streber etter å bevise at disse utøverne er arkitektene bak de ufattelige forbrytelsene som er ødeleggende for verdens finansmarkeder.
Andreas M. Kaplan
Andreas Marcus Kaplan (født 5. oktober 1977) er en tysk professor ved ESCP Business School med spesialisering innen digital transformasjon, kunstig intelligens og sosiale medier. Kaplan er anerkjent som en av verdens mest siterte og innflytelsesrike forskere. Han har publisert flere banebrytende artikler og har 37 000 kildehenvisninger på Google Scholar. Kaplan har blitt rangert blant de 50 fremste forfatterne innen temaet forretningsdrift.
Liv
Kaplan vokste opp i Munchen i Tyskland. Moren er Anneliese Kaplan (skredder), og faren er Vincenc Kaplan (låsesmed).
Kaplan er president ved ESCP Business School, Sorbonne Alliance, Paris. Han har tidligere fungert som skolens provost (akademisk sjef) og ledet da omtrent 6 000 studenter fordelt på skolens seks europeiske avdelinger (Berlin, London, Paris, Torino, Warszawa). Før han sluttet seg til ESCP Business School, begynte Kaplan karrieren sin på ESSEC Business School og Sciences Po Paris.
Kaplan er medlem og medstifter av European Center for Digital Competitiveness. Han sitter i styret i St. George's House (Windsor Castle), og er medlem av Kozminski Universitys Executive Education Advisory Board.
Utdannelse
Kaplan har en Master of Public Administration fra École nationale d’administration, en M.Sc. fra ESCP Business School og en BSc fra Ludwig Maximilian- universitetet i München. Han fullførte sin habilitasjon ved Sorbonne og doktorgraden ved Universität zu Köln og HEC Paris.
Slippvinkel
Innen ingeniørvitenskap er slippvinkel (draft) et begrep som beskriver hvor konisk en støpt del er vinkelrett på skillelinjen (konisiteten). Slippvinkelen kan måles i vinkelgrader (°) eller millimeter per millimeter (mm/mm, altså cosinusverdien, hvilket for små vinkler kan oppgis tilnærmet presist med vinkelmålet i radianer). Slippvinkel benyttes blant i design av støpte deler, slik at de skal bli enklere å fjerne fra støpeformen.
Utfordringer
I tilfeller hvor den støpte delen skal inneholde rette linjer eller negative vinkler kan det være nødvendig å istedet benytte en form som kan skilles i to eller flere deler for å kunne få ut støpte delen.
Geografisk mil
Geografisk mil er en utgått lengdeenhet brukt i Skandinavia og Tyskland, og av den danske astronomen Ole Christensen Rømer. Enheten er definert som 1⁄ 15 av en ekvatorgrad, eller 7,421.43 m. Da meterkonvensjonen ble innført i Norge i 1875, ble det fastsatt at den geografiske milen skulle regnes til 7,421 m. Samtidig ble det fastsatt at en sjømil skulle regnes lik en geografisk mil.
Denne geografiske milen er følgelig vel fire ganger så lang som en engelsk Geographical mile. Den geografiske milen gikk ut av bruk i Norge i 1929, da den nautiske milen (1,852 m) ble innført.
Andfjellet
Andfjellet er et fjell på fjellmassivet Saltfjellet i Rana kommune på Helgeland i Nordland. Fjellet ligger sørvest for Bureken har en høyde på 1 202 meter over havet.
Flensmutter
En flensmutter er en type mutter med en bred flens i den ene enden som fungerer som en integrert skive. Flensens formål er å fordele kraften som mutteren er festet med over et større areal på delen den er festet til, og dermed redusere sjansen for å skade delen samt gjøre det mindre sannsynlig at mutteren løsner som følge av en ujevn festeflate. De fleste flensmuttere har sekskantet hode, er laget av herdet stål og belagt med sink.
Flensmuttere (og flensbolter) er mye brukt i biler og elektroniske produkter.
Serratering
Flensen kan være serratert på undersiden for ekstra låsing, og serrateringene er da ofte vinklet slik at den skal hindre mutteren fra å rotere i retningen som vil løsne den. Flensmuttere med serratering bør ikke brukes med skiver eller på overflater man ikke ønsker å skrape opp. Serrateringene motvirker at mutteren løsner på grunn av vibrasjoner, og opprettholder dermed mutterens holdekraft.
Roterende flens
På noen flensmuttere er flensen en roterende skive. Disse brukes gjerne på produkter av tre eller plast hvor man ikke ønsker å ripe opp overflaten.
Sfærisk flensmutter
En sfærisk mutter er en type mutter som brukes på steder hvor skruen ikke står vinkelrett på overflaten den er festet til. Virkemåten går ut på at den sfæriske flensmutteren festes over en skive med tilsvarende uthulet oppside. Sfæriske flensmuttere brukes ofte i luftfartsindustrien. Alternativet til å bruke en sfærisk flensmutter vil ofte være å lage en spotface vinkelrett på festeskruen.
Standarder
Følgende spesifikasjoner definerer flensmuttere:
Kilkea
Kilkea (irsk: Cill Chá) er en landsby i grevskapet Kildare i Irland, ca. 75 km fra Dublin og ca. 15 km fra Carlow. Regionveien R418 fra Athy til Tullow går gjennom landsbyen.
Historie
Tidligere landet til Ó Tuathails (O'Toole), etter den normanniske invasjonen, bygde Walter de Riddlesford en borg av typen motte-and-bailey der rundt 1180, omtalt som Kilkea Castle. Området er en del av baronien Kilkea og Moone. Walter de Riddlesfords barnebarn, Emmeline Longespee, giftet seg med Maurice FitzGerald, 3. lord av Offaly i 1273, og så gikk landet til jarlene av Kildare. Dens betydning som by avtok etter opprøret til Thomas FitzGerald, 10. jarl av Kildare (også kjent som « Silken Thomas»), i 1534.
Boss (ingeniørvitenskap)
Innen ingeniørvitenskap er et boss en fremspringende eller utstikkende del av et arbeidsstykke. De er ofte helt eller delvis maskinerte (for eksempel fra en støp) og kan fungere som et festepunkt eller en bærende overflate.
Et vanlig brukseksempel for et boss er for å passe sammen med et tilsvarende hull eller en lomme på et annet objekt, for eksempel for lokalisering eller sammenkobling. For eksempel har noen motorer presist maskinerte bosser på overflaten for lokalisering mot en passende negativt formet del.
I dataassistert konstruksjon brukes «boss» av og til for å beskrive en form for ekstrudering.
Etymologi
Ordet boss kommer fra det mellomfranske ordet , som betyr utstikk eller fremspring.
Anders Bakken (forsker)
Anders Bakken (født 1969) er en norsk sosiolog og ungdomsforsker. Han er nåværende leder av Ungdatasenteret, som ligger under Velferdsforskningsinstituttet NOVA s seksjon for ungdomsforskning.
Bakken har forsket på ungdom siden midten av 1990-tallet, og har vært særlig opptatt av oppvekstbetingelser for dagens unge. Han har vært prosjektleder for en rekke evalueringer av ulike reformer og tiltak i skolesektoren, og har jobbet spesielt med sosiale forskjeller i ungdoms skoleresultater.
Utdanning og arbeid
Bakken er utdannet cand. sociol (hovedfag i sosiologi) ved Universitetet i Oslo (UiO).
Han har tidligere arbeidet i statistikkavdelingen i daværende Arbeidsdirektoratet, og er nå ansatt som forsker II ved NOVA ved OsloMet. Bakken er leder av Ungdatasenteret, hvor han har det faglige ansvaret for de kommunale ungdomsundersøkelsene. Han er dessuten redaktør for Nordisk tidsskrift for ungdomsforskning, som gis ut av Universitetsforlaget.
Forskning på ungdoms hverdagsliv under koronatiden
Våren 2020 deltok Bakken i gjennomføringen av undersøkelsen «Oslo-ungdom i koronatiden». Undersøkelsen var et samarbeid mellom Utdanningsetaten i Oslo og forskere fra OsloMet og UiO. Formålet var å avdekke hvordan ungdom i Oslo håndterte livet under nedstengningen av landet.
-Hvordan situasjonen påvirket familielivet
-Hvordan den digitale hjemmeskolen fungerte
-Hvordan situasjonen innvirket på fritidsaktiviteter og kontakt med venner
-Håndtering av smittevernregler
-Interesse for mediedekningen
-Grad av tillit til myndighetene
Resultatene viste at pandemien hadde en rekke negative konsekvenser for mange. Flere opplevde at de ble mindre tilfredse med livet, de kjente på ensomhet og graden av skolestress forble også uforandret for mange. Et flertall oppga at de lærte mindre på skolen enn før, og mange savnet idrett og andre fritidsaktiviteter. Flere savnet også fysisk kontakt med vennene sine.
Men mange oppga også at pandemien hadde medført positive konsekvenser. Flere fikk endret perspektiv på hva som er viktig for dem i livet. Hver fjerde ungdom oppga at pandemien hadde ført til økt tillit til andre. Mange oppga dessuten at de hadde lært å sette mer pris på hverdagslivet.
Hele tre av fire ungdommer oppga at pandemien i noen grad hadde påvirket livet deres i positiv retning. For mange åpnet situasjonen for en større grad av frirom i hverdagen - til å hygge seg med familien, og til å få ro til å utforske nye og stimulerende tanker.
På spørsmål om situasjonen som helhet hadde påvirket livet mest negativt eller positivt, oppga dog et flertall at den totale effekten var negativ. Ifølge Bakken var det dynamikken i familien som ble utslagsgivende for ungdommenes opplevelser. Mange som fikk tilbringe mer kvalitetstid med familien opplevde at pandemien hadde gitt en overvekt av positive endringer, mens det var motsatt for ungdom som brukte mindre tid på hyggelige aktiviteter med familien.
Jack Higgins
Jack Higgins er pseudonymet til den britiske spenning- og underholdsforfatteren Harry Patterson (født 27. juli 1929, død 9. april 2022). Han skrev mer 60 romaner. Som Higgins har hans thrillere siden gjennombruddet Ørnen har landet (1975) har nær samtlige vært bestselgere. Ørnen har landet solgte alene nær femti millioner kopier. Flere av hans bøker har blitt filmatisert.
Anders Bakken (forsker)
Forskningsprosjekter
Forskningsprosjekter Bakken har ledet eller medvirket i:
Jack Higgins
Patterson ble født i Newcastle upon Tyne. Etter at foreldrene ble skilt flyttet han til Belfast i Nord-Irland sammen med sin mor, og vokste opp midt i den religiøse og politiske volden. Først i Belfast og senere i Leeds ble Patterson en vanskelig elev og gikk til sist ut av skolen uten å ha fullført studiene. Han fant et hjem i den britiske hæren, og tjenestegjorde to år ved grensen til Øst-Tyskland på 1950-tallet. Etter hæren vendte han tilbake til utdannelsen og studerte sosiologi ved London School of Economics and Political Science samtidig som han arbeidet som sjåfør og som arbeider. Etter sin akademiske grad arbeidet hans som lærer og begynte å skrive romaner i 1959. Den voksende suksessen til hans første bøker førte til at han til sist ble forfatter på fulltid.
Buddy Hackett
Hackett ble tildelt en stjerne på Hollywood Walk of Fame i 1998. Han fikk tre barn med sin kone Sherry Cohen, som han giftet seg med i 1955. Sønnen Sandy Zade fulgte i farens fotspor og ble komiker og skuespiller.
Jack Higgins
Hans familie omfatter datteren Sarah Patterson som også er forfatter, og som utga romanen The Distant Summer i 1976.
Anders Bakken (forsker)
Vitenskapelige publikasjoner
Et utvalg av Bakkens vitenskapelige publikasjoner:
En mer utfyllende liste over Bakkens forskning ligger på OsloMets ansattside.
EM i kunstløp 2022
EM i kunstløp 2022 ble arrangert i Tallinn i Estland fra 10. til 16. januar 2022.
Jetstar Pacific Airlines
Jetstar Pacific Airlines er et vietnamesisk lavprisflyselskap med hovedbase ved Tan Son Nhat internasjonale lufthavn i Ho Chi Minh-byen, Vietnam.
Selskapet flyr pr 2014 mellom destinasjoner i Vietnam, Macau, Singapore og Thailand. Selskapet starta flygningene sine 25. desember 1991.
Zimbabwe under VM i friidrett 2015
Zimbabwe deltok under VM i friidrett 2015 (utendørs) fra 22. august til 30. august 2015 i Beijing i Kina.
Åse Gunn Husebø
Åse Gunn Husebø (født 1964) er en norsk politiker for Arbeiderpartiet. Hun var ordfører i Øygarden kommune i Hordaland fra januar til september 2015. Hun tok over som ordfører etter at Otto Harkestad døde på slutten av 2014.
Husebø er utdannet sykepleier fra Stavanger sanitetsforenings sykepleierhøyskole og er HMS-koordinator i Statoil.
Den dominikanske republikk under VM i friidrett 2015
Den dominikanske republikk deltok under VM i friidrett 2015 (utendørs) fra 22. august til 30. august 2015 i Beijing i Kina. Troppen besto av syv utøvere, fordelt på seks øvelser.
Resultater
(Q, q – kvalifisert, NM – ikke noe gyldig resultat, SB – årsbeste, NR - nasjonal rekord)
EM i kortbaneløp på skøyter 2022
I desember 2021 ble det klart at mesterskapet ble avlyst grunnet den pågående koronapandemien.
Lorentz Henrik Müller Segelcke
Lorentz Henrik Müller Segelcke (født 14. november 1829 på Bogstad i Oslo, død 25. oktober 1910 i Skedsmo) var en norsk ingeniør, statsråd 1872–88 og den første direktør for Norges Statsbaner 1883–99.
Etter Krigsskolen 1845–48 og Den militære høyskole 1849–52 ble han sekondløytnant før han fra 1855 startet i det kommunale ingeniørvesen i Christiania. Etter et utenlandsopphold for å studere jernbanebygging, fikk Segelcke prosjektansvaret for banen til Kongsvinger der han ble til 1862. Militært fortsatte han til 1893, og ble premierløytnant 1868, stabskaptein 1870, oberst 1872, kaptein 1880. Han var trafikkdirektør for jernbanene fra 1877, og etter at NSB ble formelt etablert i 1883 var han den første generaldirektør frem til 1899. Han var også lærer ved Den militære høyskole 1862–70 og Krigsskolen 1863–66, samt innvalgt i mange kommisjoner. Fra 1880 til 1905 var han formann i styret for Hovedbanen mellom Oslo og Eidsvoll.
Statsråd
Han var statsråd (krigsminister) i Armédepartementet som del av Frederik Stangs ministerium
Familie
Han var sønn av Christen Arentz Segelcke (1801–37) som var premiereløytnant og forvalter ved Bærums Verk. Moren het Sofie Bonnevie (1810–96). Lorentz giftet seg i 1855 med tremenningen Christina Augusta Bonnevie (1833–1927) og ble dermed svoger til skolemannen Jacob Aall Bonnevie. Lorentz bodde sine siste år hos sønnen Christen Arentz Segelcke, som startet Strømmen Trævarefabrik,  en av de første ferdighusfabrikanter i landet.
Trøsemarka
Trøsemarka (nordsamisk: Vuopmegeahči) er ei bygd i Tjeldsund kommune i Troms og Finnmark. Den ligger rundt ti kilometer øst for Evenskjer. Fv116 går gjennom bygda.
Sjøpattedyrrådet
Rådets formål var å gi «faglige råd til Fiskeri- og kystdepartementet i spørsmål knyttet til sel- og hvalfangst».
Klinkemutter
En klinkemutter (engelsk: swage nut eller self-clinching nut) er en type mutter eller gjengeinnsats som brukes for å gi en sterk, bærende skrukobling på tynne metallplater. Klinkemuttere er ofte laget av harde metaller som for eksempel rustfritt stål og brukes så på plater av mer duktile materialer som for eksempel aluminium.
Virkemåte
Klinkemutteren settes med undersiden gjennom et boret eller stanset rundt hull på platen. Det er viktig at hullet ikke er for stort, men sitter relativt tett slik at mutterens underside kommer gjennom med liten klarning. Deretter presses mutteren aksialt fra begge sider, slik at partiet som går gjennom hullet stukes (deformeres plastisk) og bretter seg ut. Pressingen kan skje ved hjelp av en presse (f.eks. håndoperert eller hydraulisk) eller ved tiltrekking av en bolt. Når mutteren har brettet seg ut er den festet "permanent" til det omkringliggende metallet.
Serrateringen forhindrer mutteren i å rotere etter installasjon.
Historie
Albert Spokes søkte om et amerikansk patent på klinkemuttere tidlig i 1958. Klinkemutteren stammer igjen fra en eldre idé som ble calt "clinch nut" hvor en rørformet aksling ble satt gjennom delen som skal festes før man så klinket eller naglet den på plass fra motsatt side. "Self-clinching nuts" er beskrevet i den amerikanske National Aerospace Standard NASM45938 som erstatter den amerikanske militære spesifikasjonen MIL-N-45938
Melbourne (andre betydninger)
Melbourne er en metropol og storby i Victoria, Australia.
Melbourne kan også referere til:
Taken 3
Taken 3 er en engelskspråklig fransk actionfilm fra 2014 regissert av Olivier Megaton, og manus ble skrevet av Luc Besson og Robert Mark Kamen. Hovedrollene spilles av blant andre Liam Neeson, Forest Whitaker, Maggie Grace og Famke Janssen.
Dette er den tredje og siste filmen i Taken-trilogien, der de to første er Taken (2008) og Taken 2 (2012).
Sammendrag
Den tidligere hemmelige agenten Bryan Mills er i Los Angeles og besøker sin datter, som nettopp har oppdaget at hun er gravid. Etterpå inviterer han sin ekskone, Lenore, til middag. Selv om hun først takker nei, så dukker hun opp likevel og begynner å snakke om sine ekteskapelige problemer med sin nåværende ektemann, Stuart. Hun indikerer også at hun egentlig har lyst til å være sammen med Bryan, som føler det på samme måte. Men han sier at hun må finne ut av ekteskapet med Stuart først. Senere får Bryan besøk av Stuart som ber ham holde seg unna Lenore, fordi Stuart er redd for at hun kommer til å forlate ham til fordel for Bryan. Bryan går motvillig med på dette.
Neste morgen får Bryan en tekstmelding fra Lenore som spør om hun kan komme til ham for å spise frokost. Bryan går en rask tur til butikken før hun skal komme. Men da han kommer tilbake til leiligheten sin, oppdager han den livløse kroppen hennes på soverommet sitt. Politiet dukker opp umiddelbart, på grunn av ett anonymt nødanrop. De prøver å arrestere Bryan, som motsetter seg arrest og han stikker av fra politiet. I mellomtiden blir inspektør Frank Dotzler (Forest Whitaker) raskt klar over Bryans bakgrunn som hemmelig agent og spion, og han setter i gang en intens menneskejakt over hele byen for å få tak i ham.
Bryan gjemmer seg i et hemmelig safe-hus som bare han vet om, og som er utstyrt med våpen og overvåkningsutstyr. Han undersøker hvor Lenore var og hvem hun snakket med før hun døde, og oppdager at hun hadde blitt bortført fra en avsidesliggende bensinstasjon. Videoopptak fra bensinstasjonen viser at hun ble tatt med i en varebil av uidentifiserte menn med unike tatoveringer på armene. Politiet dukker opp og arresterer ham. Men underveis til politistasjonen kommer Bryan seg løs, kaprer politibilen, og stikker av. Bryan kontakter datteren Kim under Lenores begravelse via hans tidligere hemmelige kolleger og venner, og han instruerer henne om å opprettholde sitt daglige liv.
Pudicitia pholus
Pudicitia pholus er en sommerfugl som tilhører familien smygere (Hesperiidae). Den er den eneste kjente arten i sin slekt.
Taken 3
Sammendrag
Bryan klarer etterhvert å få datteren på tomannshånd, og han oppdager at hun blir overvåket av etterforsker Dotzler. Bryan forteller Kim at han leter etter den virkelige morderen. Hun forteller ham at Stuart er redd, og at han har leid inn livvakter for å beskytte seg selv. Bryan følger etter Stuart, men han blir overfalt og forfulgt av en SUV. Bilen hans blir skjøvet over kanten på et stup. Bryan overlever, stjeler en annen bil, følger etter angriperne og dreper dem. Deretter bortfører han og avhører Stuart som innrømmer at hans manglende evne til å betale tilbake gjeld til en tidligere forretningspartner og sovjetisk Spetsnaz-agent, Oleg Malankov, var grunnen til at Lenore ble drept, og at han ga opp Bryans identitet til Malankov ut av sjalusi.
Pudicitia pholus
Utseende
En ganske stor (vingespenn 60-70 millimeter), mørkbrun smyger med hvite flekker på vingene.
Utbredelse
Arten er kjent fra Assam og Bhutan.
Taken 3
Sammendrag
Med hjelp fra sine tidligere kollegaer og venner. samt en veldig nervøs Stuart, kommer Bryan seg frem til et tungt sikret penthouse eid av Malankov. Bryan dreper livvaktene til Malankov, og etter en intens skuddveksling og brutal slåsskamp avslører en dødelig såret Malankov at Stuart lurte dem begge. Stuart planla drapet på Lenore og at Bryan skulle få skylden, fordi Stuart ville ha livsforsikringen etter Lenore. Bryan dreper Malankov, og i mellomtiden skyter Stuart en av Bryans venner. Etterpå bortfører han Kim, og han planlegger å flykte med alle pengene.
Med politiet like i hælene, kommer Bryan til en flyplass i Malankovs porsche i det Stuart gjør seg klar til takeoff. Etter å ha ødelagt landingsunderstellet og hindret flyet i å ta av, stopper Bryan for å hjelpe Kim løs. Bryan velger å ikke drepe Stuart, men gjør det klart for ham at dersom Stuart prøver å unnslippe politiet eller domstolene så vil Bryan komme og ta livet av ham. Dotzler og politiet dukker opp for å arrestere Stuart. Kort tid senere forteller Kim og kjæresten hennes at hvis deres ufødte barn blir en jente, så vil de å kalle henne "Lenore" etter Kims mor. Bryan smiler og sier: "det ville hun ha satt pris på".
Frederick Cavendish
Frederick Charles Cavendish (født 30. november 1836, død 6. mai 1882 i Dublin) var sønn av William Cavendish, 7. hertug av Devonshire (1808–1891) og lady Blanche Georgiana Howard (1812–1840). Han var medlem av parlamentet og utnevnt til Chief Secretary for Irland i 1882. Bare noen timer etter sin ankomst til Dublin ble han drept av irske nasjonalister.
The Revenant
The Revenant er en amerikansk western-thriller og dramafilm fra 2015 regissert av Alejandro González Iñárritu. Hovedrollene spilles av Leonardo DiCaprio og Tom Hardy. Filmen er basert på en roman med samme navn skrevet av Michael Punke. Boka var inspirert av livet til jegeren og eventyreren Hugh Glass.
Filmen ble belønnet med tre Oscar, blant annet for beste regi.
Stimula swinhoei
Stimula swinhoei er en sommerfugl som tilhører familien smygere (Hesperiidae). Den er den eneste kjente arten i sin slekt.
The Revenant
Handling
Handlingen er satt til 1820-tallets USA. Trapperen Hugh Glass blir brutalt angrepet av en bjørn. Han overlever, men er alvorlig skadet. Jaktlaget tror ikke han vil klare seg og etterlater ham derfor for å dø. I et forsøk på å overleve må Glass gå gjennom en ufattelig sorg, og i tillegg sviket til hans fortrolige John Fitzgerald. Guidet av ren vilje og kjærligheten til familien må Glass navigere seg gjennom en hard vinter i en nådeløs jakt for å leve og finne oppreisning.
Stimula swinhoei
Utseende
En middelsstor, ensfarget brun smyger.
The Revenant
Økonomi og popularitet
The Revenant ble meget populær. Den innbrakte nesten $533 millioner på verdensbasis, hvorav $183 millioner i USA, $58,7 millioner i Kina, $32,9 millioner i Storbritannia, $28,8 millioner i Tyskland, $13 millioner i Mexico og $3,4 millioner i Norge. Den havnet på en 13. pass over de mest innbringende filmene i 2015 (både globalt og i USA).
Stimula swinhoei
Utbredelse
Arten er utbredt i Sørøst-Asia, der den er kjent fra det nordlige Thailand, Burma, Laos og Yunnan.
The Revenant
Anmelderne
Den ble godt mottatt av anmelderne, noe som gjenspeiles i at den har fått 79 % på Rotten Tomatoes.
Også de norske anmelderne gav den god mottakelse. Blant annet så gav både FilmMagasinet og Filmpolitiet den terningkast seks. Adressa, Dagsavisen, NATT&DAG gav den fem, mens VG og Dagbladet gav den fire.
Priser
Filmen ble tildelt tre Oscar (beste regi, beste mannlige hovedrolle og beste foto). Den vant også tre Golden Globes i tilsvarende klasser, samt fire BAFTA (inkludert for beste film). Den mottok Bodilprisen for beste amerikanske film og Robertprisen for årets amerikanske film.
Bøylefoss bru
Bøylefoss bru er en jernbanebro på Bøylefoss i Froland, bygget i 1910.
Brua er 73 meter lang steinhvelvbru, og krysser Nidelva rett ovenfor Bøylefoss kraftverk. Den har en fri spennvidde på 40 meter, og det tok 1 1/2 år å bygge den. Over brua går Arendalsbanen, og brua er den største på denne banen. Stasjonen («Bøylefoss bru») hadde kanskje en av landets mest interessante plasseringer da den lå i den ene enden av Bøylefoss bru. I den andre enden går sporet inn i en tunnel. Stasjonen åpnet 1. August 1911 og var betjent frem til 1966. Den ble nedlagt i 1997. Bygningen inneholdt kontor, pakkhus, postkontor og venterom. Bygningen står fremdeles (2022).
Arendalsbanen
Kilometrering refererer til Oslo
Førstebibliotekar
Førstebibliotekar er en norsk akademisk stillingstittel for en bibliotekar ved et akademisk bibliotek (universitetsbibliotek eller høyskolebibliotek) som har doktorgrad eller likeverdige faglige kvalifikasjoner hovedsakelig i form av vitenskapelige publikasjoner. Stillingen er likeverdig med andre førstestillinger som førsteamanuensis, førstekonservator og førstelektor.
Norsk doktorgrad, utenlandsk doktorgrad godkjent som likeverdig med norsk doktorgrad eller bedømmelse som kompetent til førsteamanuensisstilling ved institusjon under universitets- og høyskoleloven gir rett til opprykk til førstebibliotekar uten ny bedømmelse. Ansatte universitetsbibliotekarer som ikke faller under noen av de tre automatiske opprykkskriteriene kan søke om å få sin faglige kompetanse bedømt. De faglige kompetansekravene ved en førstebibliotekarbedømmelse skal være «på nivå med kravene til førsteamanuensis», og skal bygge på bibliotekfaglige kvalifikasjoner; vektleggingen av ulike kriterier kan variere noe avhengig av stillingens oppgaver.
En førstebibliotekar jobber ofte som fagreferent for et eller flere (gjerne beslektede) fagområder samt med forskning og utviklingsarbeid knyttet til faget og bibliotekets funksjoner, herunder formidling. Den teknologiske utviklingen med fremveksten av datamaskiner og senere internett har hatt stor betydning for innholdet i denne typen stillinger, som for andre bibliotekarstillinger.
Ved akademiske bibliotek i engelskspråklige land finnes det ikke noen egen stillingstittel som tilsvarer førstebibliotekar, men den mer generelle tittelen associate professor (førsteamanuensis) kan tildeles en bibliotekar med tilsvarende kvalifikasjoner.
Sydenham
Sydenham er et område og valgkrets i Lewisham; selv om noen gater mot Crystal Palace Park, Forest Hill og Penge ligger utenfor kretsen og i Bromley, og noen gater i Sydenham Hill er i Southwark. Sydenham var i Kent frem til 1889 da grevskapet London ble opprettet. Befolkningen i Sydenham var i 2007 på 14,650. Upper Sydenham er inkludert i kretsen Forest Hill.
«Trym»-forliset
«Trym»-forliset var forliset av det norske fartøyet DS «Trym» i Nordsjøen den 20. januar 1937.
Lasteskipet var på vei fra Kirkenes, via Kopervik, til Middlesbrough i Storbritannia med jernmalm. Like etter at de forlot Norge blåste det opp til storm. Mannskapet hadde i noen dager hatt problemer med manøvreringen og 18. januar knakk en av rorboltene på styrbord side, noe som førte til at de mistet kontrollen over fartøyet. Det begynte like etter å ta inn vann gjennom en flenge i skroget og de så seg nødt til å sende ut nødsignaler ved telegrafi. Det norske passasjerskipet MS «Venus» kom til unnsetning og etter over et døgn ved havaristen klarte besetningen på «Venus» å redde samtlige av besetningen på «Trym». Først og fremst fordi lettmatros Perry Opsal klarte å svømme over fra havaristen til «Venus» sin livbåt med en line. Seks av mannskapet ble reddet av livbåten og etter at vinden avtok noe ble resten firt over fra «Trym» til «Venus» via en trosse.
Opsal fra «Trym» og de av besetningen på MS «Venus» som deltok direkte i redningsaksjonen ble tildelt medaljen for edel dåd. Førstestyrmann Brynjulf Bjarnir og ni besetningsmedlemmer ble den 6. februar 1937 tildelt Kongens fortjenstmedalje i gull. Redningsaksjonen ble bredt dekket i media, både med avisartikler, omtale i radio og bøker. Kystradiostasjonene i Wick i Skottland og på Utsira deltok i redningsaksjonen.
EM i aking 2022
EM i aking 2022 ble arrangert i St. Moritz i Sveits fra 22. til 23. januar 2022.
EM i bobsleigh og skeleton 2022
EM i bobsleigh og skeleton 2022 ble arrangert i St. Moritz i Sveits fra 14. til 16. januar 2022.
Le Mans-prototype
En Le Mans-prototype er en type sportsbil-prototype, altså en reserbil bygd for langdistanseløp. I motsetning til de fleste formelbiler har Le Mans-prototyper tildekkde hjul og to sitteplasser. Konkurranseformen blir regulert av Automobile Club de l'Ouest (ACO) som også står er arrangør av 24-timarsløpet på Le Mans. Bilene konkurrerer også i American Le Mans Series og i den europeiske Le Mans Series. I langdistanseløp kjører prototypebilene på banen samtidig med, men konkurrerer ikke mot, GT-biler.
Klasser
Prototypebilene er videre delt opp i flere klasser, som for eksempel LMP1 och LMP2.
LMP1
Biler som konkurrerer i LMP1-klassen må ha en masse på minst 900 kg og motorene begrenses till 6000 cm³ för sugmotorer og 4000 cm³ för turbomotorer. I LMP1 er det er også tillat med 5500 cm³ turbodiesel-motorer. Klassen har blitt dominert av de dieseldrevne Audi R10 og Peugeot 908.
LMP2
LMP2-biler har en mye mindre masse (maks 750 kg), og har 3400 cm³ V6- eller V8-sugmotorer eller 2000 cm³ turbomotorer. Klassen blir dominert av Porsche RS Spyder.
Yamen (Xinhui)
Yamen (, pinyin: Yámén) er en storkommune sør i bydistriktet Xinhui i byprefekturet Jiangmen i provinsen Guangdong i Folkerepublikken Kina.
Den har et areal på 281 kvadratkilometer og et folketall på 40.000.
Slaget ved Yamen fant sted her. Det fant sted den 19. mars 1279, og betraktes som Song-dynastiets siste motstand mot Yuan-dynastiet. Selv om Yuan-flåten var vesentlig mindre, klarte den ved taktisk dyktige grep å tilføye Song-flåten et tilintetgjørende nederlag.
Anacharsis Cloots
Jean Baptiste (Anacharsis) du Val-de-Grâce, baron du Cloots (født 24. juni 1755 i Schloss Gnadenthal i Donsbrüggen ved Kleve, henrettet 24. mars 1794) var en revolusjonspolitiker og ledende ateist i Frankrike.
Bakgrunn, yngre år
Cloots var sønn av den nederlandsk-prøyssiske adelsmann Thomas Franziskus de Cloots (også: Clootz), en katolikk som hadde forlatt de protestantiske Nederlandene og kommet til Tyskland. Faren sendte sønnen til kirkeskoler i Brussel og Mons og til det parisiske Collège du Plessis, der han i tillegg til undervisning i katolsk tro også ble kjent med opplysningstankene til sin onkel abbé Cornelius de Pauw, en diplomat, geograf og filosof ved Fredrik den stores hoff. Deretter dro han til militærakademiet i Berlin. Etter farens døds avbrøt han sin påbegynte militære karriere, og flyttet som 20-åring til Paris. Han hadde arvet en stor formue, og levde høyt på sine rikdommer.
I Paris kom han i kontakt med de intellektuelle salonger og ble personlig kjent med Jean-Jacques Rousseau og Voltaire. I tiltakende opposisjon mot kirke og monarki forfattet han skrifter som dramaet Voltaire triomphant ou les prêtres décus (Den triumferende Voltaire eller de skuffede prester) og i 1785 reformkatalogen Voeux d’un Gallophile (En frankofils ønsker).
Den franske revolusjon
Han var en varm tilhenger av den franske revolusjon og var en flittig taler i jakobinerklubben og en produktiv revolusjonær forfatter. Baron Cloots tilhørte den radikale gruppen og la vekt på revolusjonens universale karakter og så en verdensomspennende revolusjonær republikk som målet.
I 1792 stilte han 12.000 livres til disposisjon for den franske republikk for å oppsette og bevæpne førti eller femti mann for menneskets kamp mot tyranniet.
Han gjorde sig kjent ved flere dramatiske utspill, som da han lot føre frem en mengde representanter for forskjellige fremmede folk, for å la disse erklære sin tilslutning til revolusjonen. Et annet dramatisk utspill var da han etter opptøyene den 10. august 1792 erklærte seg som Jesu Kristi personlige fiende, og avsverget kristendommen og fordømte enhver såkalt åpenbart religion. Han oppgav sitt kristne døpenavn og tok navnet Anacharsis, etter en oldtidsskikkelse som var blitt fremtatt fra glemselen i den kjente filosofiske fortelling Voyage de jeune Anacharsis en Grèce (1788) av abbé Jean-Jacques Barthélemy.
I 1792 fikk han fransk statsborgerskap og ble samme år innvalgt i konventet. Han tilhørte der Bergets venstrefløy.
Høydepunktet for hans politiske karriere var da han den 10. november 1793 organiserte den store ateistiske seremoni til ære for «Fornuften» i katedralen Notre Dame de Paris, som han omgjorde til «Fornuftens og Frihetens tempel».
Han ble henrettet i samband med Robespierres maktovertakelse sammen med hébertistene, selv om han egentlig ikke tilhørte dem.
Gaoyang yue
Gao-Yang er en av de fire hoveddialekter innen det kinesiske språket yue (kantonesisk). Det tales i og rundt byprefekturene Maoming og Yangjiang i det sørvestre Guangdong.
Navnet er fra dets to underdialekter, Gaozhou og Yangjiang.
Salīm Idrīs
Salīm Idrīs (arabisk: ) er en syrisk elektronikkprofessor med utdannelse fra Tyskland som fram til juli 2012, midt under borgerkrigen i Syria, tjente som brigadegeneral for den syriske hæren. Siden har han støttet opprørsgruppa Den frie syriske armé, som han siden 8. desember samme år har vært stabssjef og kommandant for, da han etterfulgte Riyaḍ al-Asʿad.
Kerala J. Snyder
Kerala Johnson Snyder (1936–) er en amerikanisk musikkviter, organist og Professor Emerita ved Eastman School of Music.
Liv
Snyder studerte ved Wellesley College (BA) og Harvard Divinity School, og tok sin PhD ved Yale University. Fra 1969 til 1981 underviste hun ved Yale, fra 1981 til 1987 ved University of Hartfords Hartt School of Music  og fra 1987 ved Eastman School of Music.
Psolos fuligo
Utseende
En middelsstor (vingespenn ca. 40 millimeter), slank, ensfarget brunsvart (i alle fall på oversiden) smyger.
Levevis
Larvene lever på palmer.
Utbredelse
Arten er vidt utbredt i Sørøst-Asia, fra det sørlige India til Sulawesi.
Systematisk inndeling
Tross artens nokså karakteristiske utseende finnes det temmelig mange synonymer til artsnamnet.
Tiacellia tiacellia
Utseende
En nokså stor, mørk smyger, vingene med noe metallisk glans. Bakvingen har på undersiden et bredt, hvitt tverrbånd som er kantet med blålige og rødbrune skjell. Hodet er mest kledt med gulaktige hår.
Utbredelse
Arten er utbredt på Ny-Guinea og finnes også på Aru-øyene.
FLK «Strombus»
FLK «Strombus» var et flytende hvalkokeri som drev fangst utenfor Peru og i Antarktis i mellomkrigstiden. Skipet ble bygget i 1900 ved Armstrong Whitworth & Co. Ltd. i Newcastle som tankskipet «Strombus» for Shell Transport & Trading Co. Ltd. (disponent M. Samuel & Co.) i London. Hun ble solgt til Tønsbergs Hvalfangeris datterselskap Compania Ballenera del Peru Ltda. i 1925 og ombygd til flytende hvalkokeri. Senere ble hun solgt til Hvalfangerselskapet Africa (Tønsberg/Sandefjord) og deretter til AS Sevilla i Tønsberg. Den 26. oktober 1940 gikk hun på en mine i Bristolkanalen ved avgang til Sør-Georgia. Skipet led totalt havari.
Historie
Tønsbergs Hvalfangeri fikk i 1925 konsesjon på fangst utenfor kysten av Peru gjennom sitt peruanske datterselskap Compania Balenera del Peru Ltda i Callao. «Strombus» ble innkjøpt og bygget om til flytende hvalkokeri med ny tonnasje 6 549 brt. Hun fanget nesten sammenhengende i sesongene 1925/26 og 1926/27 utenfor Peru, med en total fangst på 1615 hval og 55 000 fat olje. Til tross for den brukbare fangsten, førte virksomheten i Peru til et stort økonomisk tap for selskapet. I 1928 ble derfor «Strombus» solgt til hvalfangerselskapet Africa i Tønsberg. Sesongene 1928/29–1930/31 fanget hun i Antarktis med relativt godt resultat. Selskapet overlevde imidlertid ikke det store prisfallet som medførte at hele den norske hvalfangstflåten lå i opplag sesongen 1931/32. Fangsten ble forsøkt gjenopptatt i 1934/35, men ytterligere underskudd førte til at «Strombus» måtte selges. Den nye eieren, AS Sevilla i Tønsberg, foretok en stor ombygging av kokeriet – blant annet ble det bygget opphalingsslipp. Finansiering av ombyggingen ble hovedsakelig besørget av Chr. Salvesen & Co, som også disponerte skipet. Etter å ha fanget i Antarktis 1936/37, ble hun senere benyttet som transportskip.
Ved angrepet på Norge 9. april 1940 befant «Strombus» seg ved Sør-Georgia. Hun ble innlemmet i Nortraships flåte og avgikk for Freetown 26. april, med ankomst 15. mai. To dager senere forlot hun Freetown med en konvoi som skulle til Liverpool, men «Strombus» skilte lag med denne konvoien etter et par dager og gikk alene til New Orleans, der hun ankom 9. juni. Den 8. juli seilte hun fra Bermuda med ankomst Manchester 2. august, før hun seilte videre til Swansea. I slutten av oktober samme år skulle hun avgå for Sør-Georgia, men under kompasstesting 26. oktober gikk hun på en mine i posisjon. Hun begynte å ta inn vann, og satte kursen inn mot land. Taubåten «Victor» kom til unnsetning, men klarte ikke å forhindre at «Strombus» grunnstøtte. Under en storm 30. oktober brakk fartøyet i to; forparten drev et stykke før det sank, mens akterparten ble liggende på grunn i posisjon. Ingen liv gikk tapt i forliset, men en maskinist ble skadet og sendt til sykehus.